2023 m. lapkričio 13 d. Ustavno sodišče Republike Slovenije (Slovėnija) pateiktas prašymas priimti prejudicinį sprendimą byloje AEON NEPREMIČNINE ir kt., STAN nepremičnine d.o.o. ir Državni svet Republike Slovenije / Državni zbor Republike Slovenije
(Byla C-674/23, AEON NEPREMIČNINE ir kt.)
Proceso kalba: slovėnų
Prašymą priimti prejudicinį sprendimą pateikęs teismas
Ustavno sodišče Republike Slovenije
Šalys pagrindinėje byloje
Pareiškėjai ir prašymo pateikėja: AEON NEPREMIČNINE, d.o.o. ir kt., STAN nepremičnine d.o.o. ir Državni svet Republike Slovenije
Kita proceso šalis: Državni zbor Republike Slovenije
Prejudiciniai klausimai
1.    Ar Europos Sąjungos pagrindinių teisių chartijos 7, 16 ir 38 straipsniai, siejami su 2006 m. gruodžio 12 d. Europos Parlamento ir Tarybos direktyvos 2006/123/EB1 dėl paslaugų vidaus rinkoje 15 straipsniu, turi būti aiškinami taip, kad pagal juos draudžiami Europos Sąjungos valstybės narės teisės aktai pagal kuriuos maksimalus leistinas mokestis už tarpininkavimą nekilnojamojo turto srityje perkant ar parduodant tą patį nekilnojamąjį turtą, kai tarpininkaujama perkant ar parduodant individualų gyvenamąjį namą, butą ar gyvenamąjį būstą, kurio pirkėjas yra fizinis asmuo, negali būti didesnis nei 4 % sutarties kainos?
2.    Ar Europos Sąjungos pagrindinių teisių chartijos 7, 16 ir 38 straipsniai, siejami su 2006 m. gruodžio 12 d. Europos Parlamento ir Tarybos direktyvos 2006/123/EB dėl paslaugų vidaus rinkoje 15 straipsniu, turi būti aiškinami taip, kad pagal juos draudžiami Europos Sąjungos valstybės narės teisės aktai, pagal kuriuos maksimalus leidžiamas mokestis, tarpininkui mokamas pagal to paties pastato nuomos sutartį, negali sudaryti daugiau kaip 4 % sumos, apskaičiuojamos padauginus mėnesinio nuomos mokesčio sumą iš mėnesių, per kuriuos nekilnojamasis turtas buvo perduotas naudotis, skaičiaus, ir tuo atveju, kai tarpininkaujama nuomojant individualų namą, butą ar būstą nuomininkui, kuris yra fizinis asmuo, šis mokestis bet kuriuo atveju negali viršyti sumos, atitinkančios vieno mėnesinio nuomos mokesčio sumą?
____________
1 OL L 376, 2006, p. 36.